Diari Oficial de la Generalitat Valenciana


Sumari del DOGV 3205, del 17-03-1998 (1998/1798)

RESOLUCIÓ de 3 de febrer de 1998, de la Direcció General de Treball, per la qual es disposa el registre i la publicació de l'acta de la Comissió Paritària sobre revisió salarial per a 1998 del Conveni Col·lectiu de Residències per a la Tercera Edat, Residències Maternoinfantils i servei d'Ajuda a Domicili de titularitat pública a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3205

Data del DOGV
:   17-03-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/1798


Data del document
:   03-02-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 3 de febrer de 1998, de la Direcció General de Treball, per la qual es disposa el registre i la publicació de l'acta de la Comissió Paritària sobre revisió salarial per a 1998 del Conveni Col·lectiu de Residències per a la Tercera Edat, Residències Maternoinfantils i servei d'Ajuda a Domicili de titularitat pública a la Comunitat Valenciana. [1998/C1798]
  
Vista l'acta de la reunió de la Comissió Paritària del Conveni Col·lectiu Laboral per a empreses que tinguen adjudicada mitjançant contracte amb alguna administració pública, la gestió de residències per a la tercera edat, residències maternoinfantils i servei d'ajuda a domicili de titularitat pública a la Comunitat Valenciana, presentat davant aquesta Direcció General el dia 23 de gener de 1998, celebrada en data 21 de gener de 1998, en la qual s'estableixen les taules salarials per a l'any 1998, i d'acord amb el que disposen l'article 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències que té transferides de conformitat amb el Reial Decret 4.105/1982, de 29 de desembre, resol:
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Paritària, i el dipòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 3 de febrer de 1998.- El director general de Treball: Román Ceballos Sancho.
  
Acta de la comissió paritària del conveni col·lectiu laboral per a les empreses que tinguen adjudicada mitjançant contracte amb alguna administració pública, la gestió de residències de tercera edad, residències maternoinfantils i servei d'ajuda a domicili de titularitat pública a la Comunitat Valenciana.
  
Assistents:
  
- Per la patronal:
  
· Alicia Sánchez Gomis
  
· Dolores Maeso Guerrero
  
· Reyes Arroyo Serrano
  
Assessor:
  
· Manuel Cardós Torres
  
- Per UGT
  
· Rafael Agustín Andrés Ramos
  
Assessor.
  
· Eugenio Negrete Fdez.-Pinilla
  
- Per CC OO:
  
· Ana Cocera Pico
  
· Encarna Serrano Cartagena
  
Assessors:
  
· Jesús Romero Morata
  
· Consuelo Egea Folgado
  
A València, a les 10.00 hores del dia 21 de gener de 1998, es reuneixen als locals de UGT-PV, situats al carrer de l'Arquitecte Mora, 7, 3.ª, de l'esmentada ciutat, els membres de la Comissió Paritària del Conveni Col·lectiu Laboral per a empreses que tinguen adjudicada mitjançant contracte amb alguna administració pública, la gestió de residències de tercera edat, residències maternoinfantils i servei d'ajuda a domicili de titularitat pública, a la Comunitat Valenciana, a l'efecte de complir l'article 10 d'aquest conveni establint la taula salarial per a l'any 1998, per a la interpretació d'un dubte respecte de l'article 17 de l'esmentat conveni i per a la substitució d'un membre de la Comissió Paritària a proposta de UGT. Amb aquest ordre del dia s'adopten els següents acords:
  
1. A petició de UGT-PV, substituir el membre d'aquesta Comissió Paritària, senyor Antonio Gallut Lázaro, pel senyor Rafael Agustín Andrés Ramos.
  
2.
  
A) Establir com a taules salarials per a l'any 1998, la que s'adjunta a aquesta acta com annex I.
  
B) CC OO fa una proposta d'arredoniment a l'alça en les centenes dels plus de festivitat i nocturn; a la proposta se suma UGT.
  
La part patronal planteja un arredoniment de manera que allò que passe de 50 vaja a la centena superior i allò que no hi arribe a la inferior.
  
En virtut del fet que l'increment salarial ja està pactat per a 1998 en el text del conveni i davant d'aquest desacord, es decideix aplicar allò pactat inicialment.
  
C) En la categoria d'auxiliar d'ajuda a domicili, com queda recollit en l'article 30.f del conveni, el plus de transport queda establit en 2.500 pessetes, passant la resta al salari base, que és el que consta en l'annex I.
  
3. En interpretació d'un dubte respecte a subrogacions s'acorda: «Quan un contracte experimente modificacions o complisca el termini en el període comprés en els 120 dies anteriors a l'acabament de la contracta i es continue prestant els serveis per la mateixa o una altra modalitat de contractació, estarà emparat per la subrogació com es recull en l'article 17 del conveni.»
  
4. Autoritzar la senyora Consuelo Egea Folgado, per a efectuar els tràmits oportuns als efectes de dipòsit i registre i posterior publicació en el Diari Oficial de la Generalitat Valenciana d'aquesta acta.
  
Llegida i trobada conforme aquesta acta, es procedeix a signar-la, i no havent-hi res més a tractar, s'alça la sessió a les 12.30 hores del dia indicat més amunt.
  
ANNEX I
  
Taules salarials per a 1998
  
 Plus
  
Categories Salari base compensatori
  
Director 169.084
  
Oficial administratiu 105.678
  
Auxiliar administratiu 89.826
  
Coordinador Àrea Social i Sanitària
  
Metge 158.516
  
Psicòleg 158.516
  
Coordinador d'infermeria 152.176
  
ATS/DUE 736.471 17.733
  
Auxiliar d'infermeria 281.533 1.230
  
Fisioterapeuta 142.665
  
Treballador social 142.665
  
TASOC 116.245
  
Puericultura 107.025
  
Educadors 992.919 9.225
  
Monitors 104.742
  
Coordinadora del SAD 126.813
  
Ajudant de coordinador del SAD 110.931
  
Auxiliar d'ajuda a domicili 92.610
  
Coordinadora de serveis generals 126.285
  
Auxiliar de residència:
  
 - Auxiliar de neteja 89.826 9.225
  
 - Auxiliar de bugaderia 89.826
  
 - Auxiliar de cuina 89.826 6.663
  
 - Auxiliar de manteniment 89.826
  
Subaltern 89.826 8.508
  
Conductor de vehicle adaptat 93.715
  
Cuiner 97.223 6.868
  
Plus nocturn (totes les categories) 820